Margrete den første (film)

Margrete den første er en dansk spillefilm fra 2021 skrevet og regissert av Charlotte Sieling. Filmen foregår over en måneds tid og handler om Margrete I, som i 1402 forsøker å få giftet adoptivsønnen, Erik av Pommern med Filippa av England, for å inngå en sterk allianse som kan sikre Kalmarunionen. Når en mann dukker opp og påstår han er hennes avdøde sønn, blir det sådd tvil om hvem som virkelig har krav på tronen.

Medvirkende 
 Trine Dyrholm som Margrete I
 Søren Malling som Peder Jensen Lodehat
 Jakob Oftebro som den falske Oluf
 Morten Hee Andersen som Erik av Pommern
 Simon J. Berger som Jakob Nilsson
 Magnus Krepper som Johan Sparre
 Bjørn Floberg som Asle Jonsson
 Thomas Waern Gabrielsson som Jens Due
 Paul Blackthorne som William Bourcier
 Richard Sammel som Raberlin
 Annika Hallin som Malin
 Halldóra Geirharðsdóttir som Hildur
 Tinna Hrafnsdóttir som Sigrid
 Agnes Westerlund Rase som Astrid
 Per Kjerstad som Elvar Sigurdsson
 Linus James Nilsson som Roar
 Diana Martinová som Filippa av England

Produksjon 
Margrete den første var fra starten stort anlagt og hadde et budsjett på 64,5 millioner danske kroner. Det Danske Filminstitut hadde gitt 20 millioner til produksjonen, noe som er den største enkeltbevilling i produksjonsstøtte noensinne. 

Produksjonen ble imidlertid rammet av koronapandemien. Filmteamet var i Praha hvor opptakene hadde pågått i ti dager innen de måtte stoppe 12. mars 2020 på grunn av virusutbruddet. For å få finansiert ekstra 8,5 millioner søkte produsentene penger fra Dronning Margrethes og Prins Henriks Fond, A.P. Møller og Hustru Chastine Mc-Kinney Møllers Fond til almene Formaal, Carlsbergfondet og Augustinus Fonden.

Priser 
Da Bodilprisen ble delt ut i 2022, mottok Rasmus Videbæk Bodilprisen for beste fotograf, Søren Schwarzberg, som hadde scenografien i filmen, mottok Henning Bahs-prisen og Bodilprisen for beste manuskript gikk til Maya Ilsøe, Jesper Fink og  Charlotte Sieling.

Under Robertfesten 2022 ble Manon Rasmussen tildelt Robertprisen for årets kostymedesigner, Søren Schwarzberg Robertprisen for årets scenograf og Jakob Oftebro Robertprisen for årets mannlige birolle.

Referanser

Eksterne lenker 
 

Filmer fra 2021
Danske dramafilmer
Danskspråklige filmer